**Előterjesztés**

**Cikó Község Önkormányzata**

**Képviselő-testületének 2013. augusztus 13-ai rendkívüli ülésére**

**Tárgy:** Cikó Község Önkormányzatának Települési Esélyegyenlőségi Programja elfogadása

**Előterjesztő:** Dr. Ferencz Márton polgármester

**Tisztelt Képviselő-testület!**

A KEOP-1.2.0/2F/09-2010-0077 azonosító számú pályázatával összefüggésben benyújtott sikeres pályázatunkban Cikó Község Önkormányzatának nyilatkoznia kellett, hogy rendelkezik Települési Esélyegyenlőségi Programmal, egyúttal vállalta annak felülvizsgálatát a projekt fenntartási időszakának végéig.

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: törvény) 2011. december 22. napjától hatályos 31. §-a alapján:

„ (1) A község, a város és a főváros kerületeinek önkormányzata (a továbbiakban: települési önkormányzat) ötévente öt évre szóló helyi esélyegyenlőségi programot fogad el.

(2) A helyi esélyegyenlőségi programban helyzetelemzést kell készíteni a hátrányos helyzetű
társadalmi csoportok - különös tekintettel a nők, a mélyszegénységben élők, romák, a fogyatékkal élı
személyek, valamint a gyermekek és idősek csoportjára - oktatási, lakhatási, foglalkoztatási,
egészségügyi és szociális helyzetéről, illetve a helyzetelemzésen alapuló intézkedési tervben meg kell
határozni a helyzetelemzés során feltárt problémák komplex kezelése érdekében szükséges
intézkedéseket. A helyzetelemzés és az intézkedési terv elfogadása során figyelembe kell venni a
települési kisebbségi önkormányzatok véleményét. A helyi esélyegyenlőségi programot a társadalmi
felzárkózásért felelős miniszter által meghatározott részletes szabályok alapján kell elkészíteni. A
programalkotás során gondoskodni kell a helyi esélyegyenlőségi program és a települési
önkormányzat által készítendő egyéb fejlesztési tervek, koncepciók, továbbá a közoktatási
esélyegyenlőségi terv és az integrált településfejlesztési stratégia antiszegregációs célkitűzéseinek
összhangjáról.

(3) A helyi esélyegyenlőségi program elkészítése során kiemelt figyelmet kell fordítani

*a)* az egyenlő bánásmód, az esélyegyenlőség és a társadalmi felzárkózás követelményének
érvényesülését segítő intézkedésekre,

*b)* az oktatás és a képzés területén a jogellenes elkülönítés megelőzésére, illetve az azzal szembeni
fellépésre, továbbá az egyenlő esélyű hozzáférés biztosításához szükséges intézkedésekre,

1. a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,
2. olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket.

(4) A helyi esélyegyenlőségi program időarányos megvalósulását, illetve a (2) bekezdésben
meghatározott helyzet esetleges megváltozását kétévente át kell tekinteni, az áttekintés alapján
szükség esetén a helyi esélyegyenlőségi programot felül kell vizsgálni, illetve a helyzetelemzést és az
intézkedési tervet az új helyzetnek megfelelően kell módosítani.

1. **A helyi esélyegyenlőségi programot a települési önkormányzati köztisztviselők vagy közalkalmazottak készítik el**. Képzésüket, a helyi esélyegyenlőségi programok elkészültét és felülvizsgálatát esélyegyenlőségi mentorok segítik. A települési önkormányzati köztisztviselők, közalkalmazottak képzését a Kormány által rendeletben kijelölt szerv végzi.
2. **A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.**
3. **A települési önkormányzatok jogi személyiséggel rendelkező társulása az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha a társulást alkotó települési önkormányzatok mindegyike az e törvény rendelkezéseinek megfelelő, hatályos helyi esélyegyenlőségi programmal rendelkezik.”**

A legjelentősebb jogszabályi változást a 2012. június 13. napján hatályba lépett 2/2012.(VI. 5.) EMMI rendelet (továbbiakban: EMMI rendelet) jelentette, amely meghatározta a helyi esélyegyenlőségi programok elkészítésének részletes szabályait. A Program elkészítéséhez az adatok forrásának alapjául az Országos Területfejlesztési és Területrendezési Információs Rendszer (továbbiakban: TeIR) adatbázisa kell, hogy szolgáljon. A 2011. évi népszámlálási adatok végleges feldolgozása még nem történt meg, előzetes adatok is csak részben állnak rendelkezésre, amely a Program aktuális adatokon alapuló előkészítését nem tette lehetővé.

A bevezető részben foglaltakra tekintettel a Programot el kellett készítenünk, azonban annak felülvizsgálatát - az EMMI rendeletben foglaltaknak, illetve a törvény 2013. július 1-től alkalmazandó 31.§ (6)-(7) bekezdésének megfelelése céljából - el kell végeznünk.

Fentiek alapján az alábbi határozat-tervezetet terjesztem T. Képviselő-testület elé:

**Határozat**

**………/2013.(……) Cikó Község Önkormányzatának Települési Esélyegyenlőség Programja elfogadása**

**Határozat-tervezet**

Cikó Község Önkormányzatának Képviselő-testülete az *előterjesztés melléklete* szerint elfogadja Cikó Község Önkormányzatának Települési Esélyegyenlőségi Programját.

**Felelős:** Képviselő-testület

**Határidő:** azonnal

Cikó, 2013. augusztus 12.

Dr. Ferencz Márton sk.

 polgármester